ഇന്ത്യന് പര്യടനത്തിന് അഞ്ചു സ്പിന്നര്മാരുമായി ന്യൂസിലാന്ഡ് ടെസ്റ്റ് ടീം, കിവിപ്പട എത്തുന്നത് രണ്ട് മുന്നിര താരങ്ങള് ഇല്ലാതെ വെല്ലിംഗ്ടണ്: ഈ മാസം ആരംഭിക്കുന്ന ന്യൂസിലാന്ഡിന്റെ ഇന്ത്യന് പരമ്ബരയ്ക്കുള്ള ടെസ്റ്റ് ടീമിനെ പ്രഖ്യാപിച്ചു. പതിവിനു വിപരീതമായി 15 അംഗ സ്ക്വാഡില് അഞ്ചു സ്പിന്നര്മാരെയാണ് ന്യൂസിലാന്ഡ് ഉള്പ്പെടുത്തിയിരിക്കുന്നത്. ഇന്ത്യയിലെ പ്രത്യേക സാഹചര്യങ്ങളെ പരമാവധി മുതലെടുക്കുക എന്ന ലക്ഷ്യത്തോടെയാണ് ന്യൂസിലാന്ഡ് ഇത്തരമൊരു ടീമിനെ പ്രഖ്യാപിച്ചിരിക്കുന്നതെന്ന് വ്യക്തമാണ്. നവംബര് 25ന് കാന്പൂരിലാണ് ആദ്യ ടെസ്റ്റ്. അതിനു മുമ്ബ് മൂന്ന് ടി ട്വന്റി മത്സരങ്ങളിലും ഇന്ത്യയും ന്യൂസിലാന്ഡും കളിക്കും. നവംബര് 17, 19, 21 തീയതികളിലാണ് ടി ട്വന്റി മത്സരങ്ങള്. അതേസമയം ടെസ്റ്റ് മത്സരങ്ങള്ക്കുള്ള ടീമില് നിന്ന് സീനിയര് പേസര് ട്രെന്റ് ബൗള്ട്ടും കൊളിന് ദെ ഗ്രാന്ഡ്ഹോമും പിന്മാറി. ഒരുപാട് നാള് ബയോ ബബിളില് കഴിയാനുള്ള ബുദ്ധിമുട്ട് ചൂണ്ടികാണിച്ചാണ് ഇരുവരും ടെസ്റ്റ് പരമ്ബരയില് നിന്ന് പിന്മാറിയത്. പരമ്ബരയില് നിന്ന് പിന്മാറാനുള്ള താരങ്ങളുടെ തീരുമാനത്തെ പൂര്ണമായും ബഹുമാനിക്കുന്നെന്നും കളിക്കാരുടെ മാനസിക ആരോഗ്യം കൂടി ഈയവസരത്തില് കണക്കിലെടുക്കണമെന്ന് ന്യൂസിലാന്ഡ് പരിശീലകന് ഗാരി സ്റ്റെഡ് പറഞ്ഞു. ട്രെന്റ് ബൗള്ട്ട് ഇതുവരെ 60 ദിവസത്തോളം ബയോ ബബിളില് കഴിഞ്ഞുവെന്നും ഗ്രാന്ഡ്ഹോം കഴിഞ്ഞ മേയ് മുതല് ബയോ ബബിളില് ആയിരുന്നുവെന്നും പരിശീലകന് പറഞ്ഞു. ടീം: കെയ്ന് വില്യംസണ് ക്യാപ്ടന്, ടോം ബ്ലണ്ടെല് വിക്കറ്റ് കീപ്പര്, ഡെവണ് കോണ്വേ, കൈല് ജാമിസണ്, ടോം ലാതം, ഹെന്റി നിക്കോള്സ്, അജാസ് പട്ടേല്, ഗ്ലെന് ഫിലിപ്സ്, റാച്ചിന് രവീന്ദ്ര, മിച്ചല് സാന്റ്നര്, വില് സോമര്വില്ലെ, ടിം സൗത്തി, റോസ് ടെയ്ലര്, നീല് വാഗ്നര്